18. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 23 της 20/30 Ιαν. 1992 (ΦΕΚ Α΄ 6)  (Διορθ. σφαλμ. στο ΦΕΚ Α΄ 25/21-2-93) Άσκηση του επαγγέλματος Κοινωνικού Λειτουργού. Έχοντας υπόψη: 1.Τις διατάξεις: α.Του άρθρ. 3 του Ν.Δ. 4018/1959 (ΦΕΚ 247 τ.Α΄) «περί του θεσμού των Κοινωνικών Λειτουργών». β.Του άρθρ. 25 παρ. 2γ του Νόμ. 1404/83 (ΦΕΚ 173 τ.Α) «Δομή και λειτουργία των Τεχνολογικών Ιδρυμάτων». 2.Την αριθ. 11/4.3.1991 γνωμοδότηση του Συμβουλίου Τεχνολογικής Εκπαίδευσης με πρόταση του Γενικού Γραμματέα Πρόνοιας. 3.Τις αριθ. 567/1989 και αριθ. 502/1991 γνωμοδοτήσεις του Συμβουλίου της Επικρατείας, με πρόταση των Υπουργών Υγείας, Πρόνοιας και Κοινωνικών Ασφαλίσεων και Εθνικής Παιδείας και Θρησκευμάτων, αποφασίζουμε: ΚΕΦΑΛΑΙΟ Α΄ Άδεια άσκησης επαγγέλματος    Κοινωνικού Λειτουργού Χορήγηση άδειας Άρθρ.1.-Για την άσκηση του επαγγέλματος και τη χρησιμοποίηση του τίτλου του Κοινωνικού Λειτουργού απαιτείται: α)Πτυχίο μιας αναγνωρισμένης από το Κράτος Σχολής Κοινωνικής Εργασίας της Τριτοβάθμιας Εκπαίδευσης ή ισότιμο αντίστοιχης Σχολής του εξωτερικού. β.Άδεια, που χορηγείται σύμφωνα με τις διατάξεις του Δ/τος αυτού. 2.Για την ισοτιμία των πτυχίων των Σχολών εκπαίδευσης Κοινωνικών Λειτουργών του εξωτερικού αποφαίνονται: α.Για τους κατόχους τίτλων σπουδών του εξωτερικού Πανεπιστημιακής Εκπαίδευσης από το ΔΙΚΑΤΣΑ χωρίς αντιστοιχία. β.Για το αντικείμενο ειδικότητος των πιο πάνω πτυχίων αποφαίνεται το Ινστιτούτο Τεχνολογικής Εκπαίδευσης (ΙΤΕ). 3.Οι υποψήφιοι για τη λήψη της άδειας άσκησης επαγγέλματος Κοινωνικού Λειτουργού, που αναφέρεται στην παρ. 1 του παρόντος απαιτείται να: α.Έχουν την Ελληνική ιθαγένεια, με επιφύλαξη της παρ. 5 του παρόντος άρθρου. β.Να μην έχουν καταδικασθεί σε ποινές κακουργήματος ή πλημμελήματος από εκείνα που αναφέρονται στο άρθρ. 2 του παρόντος ή να μην έχουν στερηθεί των πολιτικών τους δικαιωμάτων λόγω καταδίκης. 4.Η άδεια άσκησης επαγγέλματος Κοινωνικού Λειτουργού χορηγείται με απόφαση του Υπουργού Υγείας, Πρόνοιας και Κοινωνικών Ασφαλίσεων ή του εξουσιοδοτημένου, με σχετική απόφαση του κατά τα οριζόμενα στο άρθρ. 29 πρ. 1 του Νόμ. 1558/85 αρμοδίου οργάνου και δημοσιεύεται στην Εφημερίδα της Κυβερνήσεως. Η άδεια εκδίδεται μετά από αίτηση του ενδιαφερομένου που συνοδεύεται με τα ακόλουθα δικαιολογητικά: α)Επικυρωμένο αντίγραφο ή φωτοαντίγραφο πτυχίου Σχολής Κοινωνικής Εργασίας, ή βεβαίωση της Σχολής από την οποία να προκύπτει ότι ο υποψήφιος έχει καταστεί πτυχιούχος. β)Πιστοποιητικό ισοτιμίας τίτλου σπουδών, για τους πτυχιούχους σχολών του εξωτερικού. γ)Επικυρωμένες φωτοαντίγραφο δελτίου Αστυνομικής Ταυτότητας. δ)Αντίγραφο ποινικού μητρώου τύπου Α΄. ε)Πιστοποιητικό αρμόδιας Εισαγγελικής Αρχής ή υπεύθυνη δήλωση του άρθρ. 8 του Νόμ. 1599/86, ότι ο υποψήφιος δε διώκεται ως φυγόποινος ή φυγόδικος. στ)Επικυρωμένο φωτοαντίγραφο του εκλογικού βιβλιαρίου από το οποίο να προκύπτει ότι ο υποψήφιος έχει ασκήσει το εκλογικό δικαίωμα ή βεβαίωση από την οποία προκύπτει ότι άσκησε το δικαίωμα αυτό  ή  ότι  δεν  το  άσκησε  δικαιολογημένα. Σε  πε-           (Αντί για τη σελ. 50,19) Σελ. 50,19(α) Τεύχος 1168-Σελ. 101 Κοινωνικοί Λειτουργοί-Κοινωνικοί Σύμβουλοι 35.Α.γ.17-18    ρίπτωση έλλειψης εκλογικού βιβλιαρίου, βεβαίωση της Αρμόδιας Αρχής ότι ο υποψήφιος έχει υποβάλει τα απαιτούμενα δικαιολογητικά για την έκδοσή του. 5.Η άδεια άσκησης επαγγέλματος Κοινωνικού Λειτουργού χορηγείται με τη διαδικασία της προηγούμενης παραγράφου και σε αλλοδαπούς, υπηκόους των Κρατών-Μελών των Ευρωπαϊκών Κοινοτήτων, σε εφαρμογή των διατάξεων του Π.Δ. 37/88 (ΦΕΚ 15/29.1.88 Τ.Α΄), εφ’ όσον πληρούν τις προϋποθέσεις του παρόντος Π.Δ/τος καθώς επίσης και σε περιπτώσεις αλλοδαπών της παρ. 5 του άρθρ. 3 του Νόμ. 991/79, εφ’ όσον πληρούν και τις αναφερόμενες στη διάταξη αυτή προϋποθέσεις. 6.Στην αρμόδια Δ/νση του Υπουργείου Υγείας, Πρόνοιας και Κοινωνικών Ασφαλίσεων τηρείται Μητρώο που περιλαμβάνει: α)Στοιχεία ταυτότητος του ενδιαφερομένου β)Γνώση ξένων γλωσσών γ)Πρόσθετες σπουδές. Ανάκληση άδειας Άρθρ.2.-1.Η άδεια άσκησης επαγγέλματος Κοινωνικού Λειτουργού ανακαλείται προσωρινά ή οριστικά με αιτιολογημένη απόφαση του Υπουργού Υγείας, Πρόνοιας και Κοινωνικών Ασφαλίσεων που δημοσιεύεται στην Εφημερίδα της Κυβέρνησης σε περιπτώσεις: α.Καταδίκης για κακούργημα ή πλημμέλημα, σε οποιαδήποτε ποινή, για κλοπή, υπεξαίρεση (κοινή ή στην Υπηρεσία), απάτη, εκβίαση, πλαστογραφία, δωροδοκία, ή δωροληψία, παράβαση καθήκοντος, για έγκλημα κατά των ηθών, συκοφαντική δυσφήμιση και λιποταξία. β.Στέρησης των πολιτικών δικαιωμάτων λόγω καταδίκης. γ.Θέσης του Κοινωνικού Λειτουργού σε δικαστική απαγόρευση ή δικαστική αντίληψη. δ.Παράβασης των διατάξεων των άρθρ. 4-9 του παρόντος Δ/τος. 2.Η οριστική ανάκληση της άδειας άσκησης επαγγέλματος επιτρέπεται ύστερα μόνο από αμετάκλητη δικαστική απόφαση για αδίκημα που αναφέρεται στην παρ. 1α του παρόντος άρθρου. 3.Σε περίπτωση παράβασης των διατάξεων των άρθρ. 4-9 του παρόντος η απόφαση ανάκλησης της άσκησης επαγγέλματος εκδίδεται, κατ’ ανάλογη εφαρμογή των διατάξεων του Υπαλληλικού Κώδικα που αφορούν την επιβολή πειθαρχικών ποινών: α.Για θέματα σχέσεων με το συνδικαλιστικό τους όργανο και μετά την σύμφωνο γνώμη του πειθαρχικού τους οργάνου. β.Για θέματα δεοντολογικά που αναφέρονται στα προαναφερόμενα άρθρα, το Υπηρεσιακό Πειθαρχικό Συμβούλιο του Υπουργείου Υγείας, Πρόνοιας και Κοινωνικών Ασφαλίσεων. Για θέματα δεοντολογικά η προσωρινή ανάκληση δεν θα πρέπει να υπερβαίνει το χρονικό διάστημα του ενός (1) έτους, ενώ για ποινική καταδίκη για ορισμένα κακουργήμα ή πλημμελήματα, η αμετάκλητη καταδικαστική απόφαση, στέρηση πολιτικών δικαιωμάτων κ.λ.π. η ανάκληση θα είναι οριστική. Σελ. 50,20(α) Τεύχος 1168-Σελ. 102 Πλαίσια άσκησης του επαγγέλματος Άρθρ.3.-1.Οι Κοινωνικοί λειτουργοί που έτυχαν άδειας άσκησης επαγγέλματος σύμφωνα με τις διατάξεις του άρθρ. 1 του παρόντος, παρέχουν τις υπηρεσίες τους στα πλαίσια οργανωμένων Κοινωνικών Υπηρεσιών του Δημοσίου και του ιδιωτικού τομέα. 2.Οι Κοινωνικοί Λειτουργοί μπορούν με απόφαση του Υπουργού Υγείας, Πρόνοιας και Κοινωνικών Ασφαλίσεων, να παρέχουν τις υπηρεσίες τους και ως ελεύθεροι επαγγελματίες, εφόσον έχουν ασκήσει, αποδεδειγμένα το επάγγελμά τους για μία τουλάχιστον πενταετία στα πλαίσια των Υπηρεσιακών της προηγουμένης παραγράφου.              35.Α.γ.18 Κοινωνικοί Λειτουργοί-Κοινωνικοί Σύμβουλοι    3.Το αντικείμενο των υπηρεσιών του Κοινωνικού Λειτουργού, ως ελεύθερου επαγγελματία, πρέπει να είναι αντίστοιχο της απαιτούμενης, κατά την προηγούμενη παράγραφο, επαγγελματικής εμπειρίας. 4.Η παροχή υπηρεσιών από τον Κοινωνικό Λειτουργό, ως ελεύθερου επαγγελματία είναι επιτρεπτή εφόσον: α.Διατηρεί για το σκοπό αυτό επαρκείς και κατάλληλους χώρους στους οποίους απαραίτητα περιλαμβάνονται γραφείο για συνεντεύξεις και αίθουσα αναμονής των εξυπηρετουμένων. β.Τηρεί μητρώο εξυπηρετουμένων και λοιπά στοιχεία από τα οποία προκύπτει η παροχή κοινωνικών υπηρεσιών με την άσκηση κοινωνικής εργασίας. 5.Με απόφαση του Υπουργού Υγείας, Πρόνοιας και Κοινωνικών Ασφαλίσεων, μετά γνώμη του οικείου επαγγελματικού Συλλόγου, καθορίζεται, κατά είδος και μορφή παρεχομένων υπηρεσιών το ύψος των αμοιβών του Κοινωνικού Λειτουργού που, με τις προϋποθέσεις των διατάξεων του άρθρου αυτού, παρέχει τις υπηρεσίες του ως ελεύθερος επαγγελματίας. 6.Η εποπτεία του έργου του Κοινωνικού Λειτουργού ως ελευθέρου επαγγελματία αποτελεί έργο των αρμοδίων κατά τόπους περιφερειακών Υπηρεσιών του Υπουργείου Υγείας, Πρόνοιας και Κοινωνικών Ασφαλίσεων κατά την άσκηση της οποίας διασφαλίζονται οι διατάξεις του Δ/τος αυτού για τη διαφύλαξη του ιδιωτικού απόρρητου. 7.Για την έκδοση της απόφασης της παρ. 2 του άρθρου αυτού ο ενδιαφερόμενος υποβάλλει στο Υπουργείο Υγείας, Πρόνοιας και Κοινωνικών Ασφαλίσεων, μέσω της κατά τόπο αρμόδιας περιφερειακής του Υπηρεσίας, αίτηση με τα ακόλουθα στοιχεία: α.Βεβαίωση προϋπηρεσίας από την οποία να προκύπτει με σαφήνεια, τόσο ο χρόνος της επαγγελματικής εμπειρίας του ενδιαφερομένου, όσο και το αντικείμενο των υπηρεσιών που πρόσφερε κατά το χρόνο της προϋπηρεσίας του. β.Υπεύθυνη δήλωση του Νόμλ. 1599/86 στην οποία να αναφέρεται με σαφήνεια η έδρα και η περιγραφή των χώρων που ο ενδιαφερόμενος πρόκειται να ασκήσει το έργο του, το είδος των υπηρεσιών που θα προσφέρει και την κατηγορία ή τις κατηγορίες των εξυπηρετουμένων στους οποίους θα απευθύνονται οι υπηρεσίες του. γ.Προκειμένου για αλλοδαπό που έτυχε άδειας άσκησης επαγγέλματος Κοινωνικού Λειτουργού σύμφωνα με τις διατάξεις του άρθρ. 1 του παρόντος βεβαίωση ότι έχει επαρκή γνώση της Ελληνικής γλώσσας, η οποία χορηγείται από: α.Λέσχη Πανεπιστημίου Αθηνών. Διδασκαλείο ξένων Γλωσσών. (Νομ. 5147/1931, άρθρ. 12, ΦΕΚ 211/τ.Α΄/14, 16.7.1931). β.Σχολείο Νέας Ελληνικής Γλώσσας Πανεπιστημίου Θεσσαλονίκης (Π.Δ. 1051/1977, ΦΕΚ 350/ τ.Α΄/14.11.77). ΚΕΦΑΛΑΙΟ Β΄ Αρχές, καθήκοντα, υποχρεώσεις,  ασυμβίβααστα κατά την άσκηση  του επαγγέλματος Αρχές Άρθρ.4.-1.Η άσκηση του επαγγέλματος του Κοινωνικού Λειτουργού προϋποθέτει προσήλωση στα ιδεώδη της ελευθερίας και της δικαιοσύνης και πίστη στην αξία της ανθρώπινης ύπαρξης και των δυνατοτήτων της. 2.Με βάση τις θεμελιώδεις αρχές της προηγούμενης παραγράφου ο Κοινωνικός Λειτουργός: α.Αναγνωρίζει έμπρακτα το δικαίωμα κάθε ανθρώπου. (1)Να αποφασίζει στο να αποδεχθεί ή όχι το είδος των παρεχομένων σ’ αυτόν υπηρεσιών και τον τρόπο αντιμετώπισης των προβλημάτων του, εφόσον με τον τρόπο αυτό δεν εκτίθεται σε κίνδυνο η ασφάλεια και η ευημερία των συνανθρώπων του και του κοινωνικού συνόλου γενικότερα. (2)Να συμμετέχει εποικοδομητικά και στο μέτρο του δυνατού στη διαδικασία του σχεδιασμού των κοινωνικών μέτρων που τον αφορούν και να συμπράττει στην προσπάθεια κάλυψης των αναγκών του στο μέτρο που οι δυνατότητές του το επιτρέπουν. β.Ενεργεί κατά τρόπο που συμβάλλει στη δημιουργία ή παροχή ίσων ευκαιριών, σε άτομα, ομάδες και κοινότητες, χωρίς διάκριση καταγωγής, φύλου, ηλικίας, κοινωνικής θέσης, θρησκευτικών ή πολιτικών πεποιθήσεων, τόσο για την κάλυψη των βιολογικών, συναισθηματικών, κοινωνικών και πολιτιστικών αναγκών τους, όσο και για την ανάπτυξη και αξιοποίηση των δικών τους δυνατοτήτων. Συμβάλλει στην καλλιέργεια, μεταξύ των πολιτών, πνεύματος κοινωνικής ευθύνης και αλληλεγγύης και στην ευαισθητοποίηση και προετοιμασία τους για κοινωνική δράση. Υποχρεώσεις προς το επάγγελμα Άρθρ.5.-1.Για την ανάπτυξη και προαγωγή της Κοινωνικής Εργασίας ο Κοινωνικός Λειτουργός: α.Επιδιώκει τη βελτίωση της επαγ- γελματικής του στάθμης με τη συνεχή επιμόρφωση    και     μετεκπαίδευσή      του,        με           (Μετά τη σελ. 50,20(α) Σελ. 50,201 Τεύχος 1168-Σελ. 103 Κοινωνικοί Λειτουργοί-Κοινωνικοί Σύμβουλοι 35.Α.γ.18    την αξιοποίηση της επαγγελματικής εποπτείας κατά την άσκηση του έργου του και την παρακολούθηση των διεθνών εξελίξεων στο χώρο της Κοινωνικής Εργασίας. β.Συμβάλλει ενεργά στην τήρηση των «αρχών» στην αξιοποίηση των «μεθόδων» της Κοινωνικής Εργασίας και στην προσαρμογή των χρησιμοποιουμένων «τεχνικών» στις διαμορφούμενες νέες κοινωνικές ανάγκες και προβλήματα. γ.Συμβάλλει στην ορθή και σαφή ενημέρωση της κοινής γνώμης αναφορικά με τις επιδιώξεις και τους στόχους της Κοινωνικής Εργασίας και στην εδραίωση και αύξηση της αναγνώρισης και εμπιστοσύνης της κοινωνίας και των εξυπηρετουμένων για τη χρησιμότητα των υπηρεσιών που προσφέρει. δ.Προσφέρει γνώσεις, επαγγελματική πείρα, τόσο για την επισήμανση και τεκμηρίωση της φύσης και της έκτασης κοινωνικών αναγκών και προβλημάτων, όσο και για τον καθορισμό των επιλογών και τρόπων αντιμετώπισής τους και βελτίωσης της ποιότητας ζωής σε τοπικό, περιφερειακό και εθνικό επίπεδο, συμβάλλοντας έτσι, με τη συμμετοχή του σε αρμόδια όργανα, στη διαμόρφωση της Κοινωνικής Πολιτικής καθώς επίσης στο σχεδιασμό και τη διαμόρφωση των απαραιτήτων Κοινωνικών Υπηρεσιών και προγραμμάτων. Καθήκοντα προς τους εξυπηρετούμενους Άρθρ.6.-1.Ο Κοινωνικός Λειτουργός κατά τη διαδικασία παροχής των υπηρεσιών του στον εξυπηρετούμενο (άτομο, ομάδα, κοινότητα) οφείλει: α.Να σέβεται την προσωπικότητά του και να συμβάλλει έμπρακτα στη διαφύλαξη της αξιοπρέπειάς του και στην ικανοποίηση και διασφάλιση των δικαιωμάτων του. β.Να αναγνωρίζει την ιδιαιτερότητά του και το δικαίωμά του να αποφασίζει για τις υποθέσεις που τον αφορούν, ενθαρρύνοντας και υποβοηθώντας τον ταυτόχρονα να αναλαμβάνει τις ευθύνες των πράξεών του, να αξιοποιεί το έπακρο τις δυνατότητές του και να βρίσκει, αυτενεργώντας, λύσεις για την κάλυψη των αναγκών του ή την αντιμετώπιση των προβλημάτων του, με τρόπου κοινωνικά παραδεκτούς. γ.Να τον ενημερώνει με σαφήνεια και πληρότητα για τις προϋποθέσεις, το περιεχόμενο και τα χρονικά πλαίσια της συνεργασίας μαζί του και να παρέχει τις υπηρεσίες του με αντικειμενικά κριτήρια και μετά από αμερόληπτη κρίση, έτσι ώστε η επαγγελματική σχέση μαζί του να στηρίζεται σε αμοιβαία εμπιστοσύνη και να αξιοποιείται απ’ αυτόν στον επιθυμητό βαθμό και κατά τον καλύτερο δυνατό τρόπο.       Σελ. 50,202 Τεύχος 1168-Σελ. 104 δ.Να συλλέγει και να χρησιμοποιεί πληροφορίες ή δεδομένα που αφορούν τον εξυπηρετούμενο μόνο εφόσον σχετίζονται με τις ανάγκες ή τα προβλήματα για τα οποία απευθύνθηκε στην Κοινωνική Υπηρεσία και εφόσον κρίνονται απαραίτητα, τόσο για το διαγνωστικό έργο, όσο και για τη λήψη των αναγκαίων γι’ αυτόν μέτρων. ε.Να τηρεί αυστηρά, εχεμύθεια σε ιδιωτικά απόρρητα που του έχει εμπιστευθεί ο εξυπηρετούμενος ή που έχουν περιέλθει σε γνώση του κατά την άσκηση του επαγγέλματός του, ή λόγω της ιδιότητάς του. Στα πλαίσια της τήρησης του υπηρεσιακού απόρρητου οφείλει επίσης να επαγρυπνεί για τη μυστικότητα των εγγράφων στοιχείων που τηρούνται στην υπηρεσία που υπηρετεί. Σε περίπτωση που ο Κοινωνικός Λειτουργός κληθεί θα εξετασθεί ως μάρτυρας από δικαστική ή άλλη Αρχή, για θέματα για τα οποία υποχρεούται να τηρήσει εχεμύθεις, οφείλει να προβαίνει σε σαφή δήλωση τόσο για την ιδιότητά του, όσο και για την υποχρέωσή του αυτή.               35.Α.γ.18 Κοινωνικοί Λειτουργοί-Κοινωνικοί Σύμβουλοι    Δεν αποτελεί παραβίαση της επαγγελματικής εχεμύθειας η γνωστοποίηση από τον Κοινωνικό Λειτουργό πληροφοριών ή γεγονότων, όταν η ενέργειά του αυτή αποσκοπεί στη διαφύλαξη της ανθρώπινης ζωής ή την προστασία της σωματικής και ψυχικής ακεραιότητας ανηλίκων καθώς και ενηλίκων που στερούνται των δυνατοτήτων αυτοπροστασίας. στ.Να μην επιδιώκει προσωπικά οφέλη σε βάρος των συμφερόντων του εξυπηρετουμένου και του περιβάλλοντός του και σε καμιά περίπτωση να δέχεται φιλοδωρήματα. Υποχρεώσεις προς τον φορέα στον    οποίο παρέχει τις υπηρεσίες του Άρθρ.7.-Ο Κοινωνικός Λειτουργός κατά τη διάρκεια της εργασιακής σχέσης του με τον φορέα στον οποίο προσφέρει τις υπηρεσίες του οφείλει: α.Να είναι επαρκώς ενημερωμένος, αναφορικά με τις αρχές, τους σκοπούς και τους στόχους του φορέα καθώς επίσης για τα κοινωνικά προγράμματα και τους μηχανισμούς με τους οποίους υλοποιούνται οι πιο πάνω σκοποί και στόχοι. β.Να συμβάλλει με τις επαγγελματικές του γνώσεις και ενέργειες στην αποδοτικότερη εφαρμογή των κοινωνικών προγραμμάτων του φορέα και με τις τεκμηριωμένες εισηγήσεις του, στη λήψη μέτρων για τη βελτίωση της ποιότητας των παρεχομένων υπηρεσιών, μέσω συμπλήρωσης ή τροποποίησης των εφαρμοζομένων προγραμμάτων ή της κατάρτισης και εφαρμογής νέων, που επιβάλλονται από τις διαμορφούμενες συνθήκες και ανάγκες. γ.Να τηρεί τους κανόνες οργάνωσης και λειτουργίας του Φορέα και να συμβάλλει εποικοδομητικά για τη λήψη μέτρων που θα στοχεύουν στην αποδοτικότερη οργάνωση και λειτουργία του και στη βελτίωση των όρων και συνθηκών εργασίας. Καθήκοντα προς τους συναδέλφους Άρθρ.8.-Ο Κοινωνικός Λειτουργός στις υπηρεσιακές του σχέσεις με τους συναδέλφους του οφείλει: α.Να συμβάλλει, με την εν γένει συμπεριφορά του, στη δημιουργία και διατήρηση κλίματος αμοιβαίας εμπιστοσύνης, εποικοδομητικής συνεργασίας και συναδελφικής αλληλεγγύης. β.Να σέβεται την προσωπικότητα, την ιεραρχική θέση, τις ικανότητες και την επαγγελματική τους πείρα, να μην παρεμβαίνει άμεσα στις αρμοδιότητές τους και να δέχεται και να ασκεί καλόπιστη και εποικοδομητική κριτική. γ.Να συμβάλλει με πνεύμα ειλικρινείας και κατανόησης και με ειρηνικό και ευπρεπή τρόπο στην εξομάλυνση διαφορών, που ενδεχόμενα μπορεί να ανακαλύψουν κατά το στάδιο της επαγγελματικής τους σχέσης και συνεργασίας. Ασυμβίβαστα Άρθρ.9.-1.Απαγορεύεται στον Κοινωνικό Λειτουργό να ασκεί εργασία που δεν συμβιβάζεται με το κύρος του ως Κοινωνικού Λειτουργού. 2.Οι Κοινωνικοί Λειτουργοί κατά την άσκηση του επαγγέλματός τους, δεν μπορούν είτε ατομικά, είτε μετέχοντες, με την ιδιότητά τους, σε συλλογικά υπηρεσιακά όργανα να επιλαμβάνονται θεμάτων από τα οποία προκύπτει φανερά συμφέρον των ιδίων ή συγγενών τους σε ευθεία γραμμή απεριόριστα και σε πλάγια γραμμή μέχρι τρίτου βαθμού. Διευκολύνσεις κατά την άσκηση του έργου Άρθρ.10.-1.Σε όσους έχει χορηγηθεί άδεια άσκησης επαγγέλματος Κοινωνικού Λειτουργού και απασχολούνται με την ιδιότητα αυτή, παρέχεται από τους πάσης φύσεως φορείς κάθε δυνατή διευκόλυνση, κατά την άσκηση του έργου τους. 2.Για την πιστοποίηση της ταυτότητας και ιδιότητας των Κοινωνικών Λειτουργών της προηγούμενης παραγράφου ο φορέας που τους απασχολεί ή ο επαγγελματικός Σύλλογος στον οποίον ανήκουν μπορεί να τους εφοδιάζει με το απαραίτητο έγγραφο (ταυτότητα). Καταργούμενες διατάξεις Άρθρ.11.-1.Από τη δημοσίευση του παρόντος Π.Δ/τος στην Εφημερίδα της Κυβερνήσεως παύουν να ισχύουν οι διατάξεις του Β.Δ. 690/61 «περί της ασκήσεως του επαγγέλματος Κοινωνικών Λειτουργών».    Με την Α4/4112/24 Ιουλ.-5 Αυγ.1992 (ΦΕΚ Β 502) απόφ.Υπ. Εθν.Οικον., Υγ.Πρόν. και Κοιν.Ασφαλίσεων, τόμ.34Α σελ.640,28, ορίστηκαν οι προϋποθέσεις για την αναγνώριση επαγγελματικών τίτλων για την άσκηση του επαγγέλματος του Κοινωνικού Λειτουργού στην Ελλάδα.           (Αντί για τη σελ. 50,203) Σελ. 50,203(α) Τεύχος 1302 Σελ. 89 Κοινωνικοί Λειτουργοί-Κοινωνικοί Σύμβουλοι 35.Α.γ.18 